monotypi
Monotypi er en simpel grafisk plantryksteknik, hvor fedtet blæk, oliefarve eller lignende påføres en plan flade (fx metal eller glas), hvorfra der så tages et første aftryk. Efterfølgende aftryk fra pladen kræver, at motivet bliver opfrisket med ny farve, hvorved alle monotypier bliver lidt forskellige og hvert af dem unikt – deraf navnet monotypi.
Mesterværker i denne teknik er Edgar Degas' næsten 450 monotypier af bordelscener, kvinder i interiører samt landskaber.
grafik